Crow

"'...ทั้งเลือก ทั้งน้ำตา ถ้าของพวกนั้นคือผลตอบแทนของการทำสงคราม ข้าว่ามันงี่เง่าเสียจริง...'"

Crow ;(Vaela, โคลว์, แม่มดแห่งไฟทมิฬ, แม่มดทรยศ) ปรากฏตัวครั้งแรกใน Lixariz 2 (The war of witch) เธอคือ 1 ใน 4 โคเซียผู้ทรงอำนาจ (โคเซียแห่งทิศเใต้) แม่มดผู้ครองอำนาจแห่งเปลวไฟ

Appearance
โคลว์มีผมยาวถึงสะโพก สีผมดำเหมือนขนอีกา ตาสีแดงเข้ม ผิวขาว และสวมแหวนอยู่บนนิ้วชี้ข้างขวา

Personality
โคลว์มีท่าทีขี้เล่นและผ่อนคลายอยู่เสมอ คำพูดของเธอไม่สามารถแยกได้ว่ากำลังจริงจังหรือเป็นเพียงแค่การหยอกล้อ  เธอเข้ากับคนอื่นได้ง่ายและค่อนข้างเปิดกว้าง  ท่าทีเป็นมิตรนั้นเด่นชัดกว่าโคเซียตนอื่นๆจนบางครั้งมันก็ทำให้เธอดูแตกต่าง  อีกทั้งภายใต้อารมณ์ขันและการผ่อนคลายนั้นเธอกลับมีความตื่นตัวและระแวดระวังอยู่ตลอดเวลา  เห็นได้ชัดจากการที่เธอมีความใจเย็นในการรับมือกับสถานการณ์ต่างๆโดยไม่เสียความเป็นตัวเองไป

เธอแสดงออกอย่างชัดเจนว่าไม่คิดจะเข้าร่วมสงครามระหว่างแม่มดและเหล่ามนุษย์ เธอมองว่าการก่อสงครามนั้นไม่เคยช่วยทำลายปัญหาที่แท้จริง  แต่ถึงอย่างนั้นเมื่อสงครามเริ่มต้นขึ้นเธอก็ยื่นมือเข้าช่วยพวกพ้องอย่างไม่ลังเล  แม้ว่าวิธีการของเธอจะแตกต่างไปจากคนอื่นและไม่สนใจคำคัดค้านหรือการปรึกษาก่อนเริ่มแผนการ  นั่นอาจเป็นเพราะเธอคุ้นชินกับการทำงานตัวคนเดียวและตระหนักดีเช่นเดียวกับโคเซียคนอื่นๆว่าภาระหน้าที่ในฐานะโคเซียสำคัญขนาดไหน  อย่างไรก็ตามโคลว์ยังคงมีท่าทีที่ยากจะคาดเดาแม้กระทั่งกับฝั่งเดียวกัน  เธอไม่เคยบอกให้รู้ว่าเธอกำลังวางแผนอะไรอยู่

ท่ามกลางแรงกดดันในสงครามเธอยังคงมีท่าทีผ่อนคลายและมีชีวิตชีวา ซึ่งจะเห็นได้จากการปรากฎตัวกลางสนามรบของเธอต่อหน้าดาเรนก้าและเหล่ามนุษย์ที่เธอนั้นยังคงยิ้มแย้มและพูดคุยอย่างเป็นปกติ

Personal Background
แม่มดผู้ครอบครอง 'Fire of Enolik' เปลวไฟที่แทรกอยู่ในจิตวิญญาณของผู้ครอบครองเวทมนตร์แห่งไฟ และได้รับสมญายาม Vaela (วาเอล่า) จากการเข้ารับตำแหน่งโคเซียแห่งทิศใต้

โคลว์นั้นแทบไม่ได้เกี่ยวข้องกับสงครามระหว่างแม่มดและมนุษย์ เธออยู่ในสถานะที่ไม่มีบทบาทเข้าข้างฝ่ายใดฝ่ายหนึ่งแม้ตนเองจะเป็นแม่มด ทำหน้าที่เพียงเฝ้าดูและปกป้องดินแดนในความดูแลของตนเองจากสงคราม จนกระทั่งโศกนาฎกรรมที่คาน่อน (Darenka) ถูกสาปให้หลับใหล โคลว์ผู้เป็นสหายคนสนิทของคาน่อนจึงเริ่มเคลื่อนไหวเป็นครั้งแรก เธอพยายามแฝงตัวเข้าไปอยู่กับอาณาจักรอเคซีย ทำให้เธอถูกเข้าใจผิดว่าทรยศเหล่าแม่มดไปเข้าข้างมนุษย์ และเธอก็เป็นแม่มดคนแรกที่ล่วงรู้รายละเอียดเกี่ยวกับคำสาปที่เกิดขึ้นกับพระธิดาของอาณาจักรอเคเซีย

หลังจากที่คาน่อนฟื้นขึ้นมาและเริ่มก่อสงคราม โคลว์ที่เห็นต่างว่าสงครามระหว่างแม่มดและมนุษย์รังแต่จะทำให้สูญเสียทั้งสองฝ่ายได้พยายามหาทางถอนคำสาปซึ่งเป็นชนวนแรกของสงครามให้กับพระธิดา ทว่าคำสาปนั้นรุนแรงเสียจนพลังของเธอไม่อาจทำอะไรได้ เธอจึงขอความช่วยเหลือจาก 'ฮาราเอล' พ่อมดผู้เคยสามารถหักล้างคำสาปของโคเซียอย่างคาน่อนได้  และได้พาตัวฮาราเอลมาหาคาน่อนในสงคราม และบอกความจริงเกี่ยวกับคำสาปร้ายให้แก่กษัตริย์และเหล่าแม่มดรับรู้ ซึ่งทำให้แม่มดทั้งหมดยอมร่วมมือกันช่วยถอนคำสาปให้พระธิดา และได้ลงบันทึกสนธิสัญญากับมนุษย์จนนำไปสู่การยุติลงของมหาสงคราม

พลังของโคลว์นั้นคือ 'เปลวไฟ' ไม่ใช่เพียงเปลวไฟที่อยู่บนโลก แต่รวมทั้งเปลวไฟในความรู้สึกของสิ่งมีชีวิตอีกด้วย เปลวไฟทั้งหมดในโลกอยู่ภายใต้การควบคุมของเธอ  ต่อให้เป็นเพียงแค่สะเก็ดไฟเธอก็สามารถทำให้มันมีอำนาจทำลายล้างมหาศาลได้  พลังของเธอแข็งแกร่งรองลงมาจากคาน่อน ทว่าเธอกลับไม่ฝักใฝ่และหาหนทางอื่นในการยุติสงครามลงแทน

Important role
เธอคือผู้ยุติมหาสงครามระหว่างมนุษย์และแม่มด และภายหลังจากที่สงครามจบลงเธอก็หายตัวไปหลายปี ก่อนจะกลับมาครองตำแหน่งโคเซียแห่งทิศใต้อีกครั้ง และดูแลดินแดนซึ่งเคยอยู่ในความดูแลของคาน่อนให้

Skills

 * Illusha - เวทมนตร์จองจำ กักขัง
 * Dahan - เวทมนตร์โจมตีด้วยไฟ (ไฟจะปรากฏเป็นศรเพลิง)
 * Orenulde - เวทมนตร์ป้องกันขนาดใหญ่
 * Haslutie - เวทมนตร์พายุไฟ